Diari Oficial de la Generalitat Valenciana


Sumari del DOGV 9235, del 15-12-2021 (2021/12364)

DECRET 196/2021, de 3 de desembre, del Consell, d'aprovació de les bases reguladores i de concessió d'una subvenció directa per a finançar els costos fixos de la Fira Mostrari Internacional de València-Fira València, i de la Institució Firal Alacantina per la covid-19.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9235

Data del DOGV
:   15-12-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/12413


Data del document
:   03-12-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Decret

Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública
    * manifestació comercial

DECRET 196/2021, de 3 de desembre, del Consell, d'aprovació de les bases reguladores i de concessió d'una subvenció directa per a finançar els costos fixos de la Fira Mostrari Internacional de València-Fira València, i de la Institució Firal Alacantina per la covid-19. [2021/12398]  
La Llei 3/2011, de 23 de març, de la Generalitat, de Comerç de la Comunitat Valenciana estableix que la Generalitat dinamitzarà l'activitat comercial i el conjunt del teixit empresarial valencià, impulsant la modernització de les estructures comercials, la incorporació de noves tecnologies, la creació d'entorns urbans atractius i adequats, la formació dels agents del sector, i la promoció de les fires, dels productes i del comerç valencià, contribuint així a la millora de la competitivitat de les empreses comercials i del conjunt del sistema de distribució comercial valencià, en el marc d'una economia equilibrada i responsable.  
  
El Decret 125/2014, de 25 de juliol, del Consell, sobre fires comercials de la Comunitat Valenciana defineix com a fires comercials oficials, a aquelles fires comercials organitzades per institucions firals directament, o indirectament davall la seua supervisió, que se celebren en instal·lacions permanents dotades dels serveis convenients per a aquest tipus d'activitats adscrites a les institucions firals, i que estiguen dotades d'un reglament de participació dels expositors. I el Decret llei 8/2017, de 29 de desembre, del Consell, de modificació de la Llei 3/2011, de 23 de març, de la Generalitat, de comerç, declara servei d'interés general autonòmic la promoció de les fires comercials oficials.  
  
La Fira Mostrari Internacional de València - Fira València desenvolupa un paper fonamental com a punt de trobada per a la promoció i venda dels productes i serveis de les empreses de la Comunitat Valenciana i de la resta de l'Estat, oferint al teixit industrial l'oportunitat de prospecció del mercat, d'entaular sòlides relacions comercials i de penetrar en mercats exteriors, així com en la promoció industrial i comercial de la Comunitat Valenciana, visibilitzant als expositors davant de potencials clients nacionals i internacionals, generant riquesa tant en forma de renda com d'ocupació i amb un gran impacte econòmic en tota la Comunitat Valenciana. Fira València suposa una plataforma comercial i d'internacionalització essencial per al teixit empresarial de la Comunitat Valenciana.  
Així mateix, la Institució Firal Alacantina constitueix un aparador fonamental per a la promoció i venda dels productes i serveis de les empreses de la província d'Alacant. Com a punt de trobada entre els diferents sectors econòmics de la província, IFA té un paper clau en l'enfortiment econòmic i en la dinamització del teixit econòmic empresarial. Les infraestructures expositives d'IFA es regeixen per l'ús obert, ja que són utilitzades per a exposar els seus productes per un gran nombre d'empreses pertanyents a diferents sectors i a diferents àrees.  
  
L'organització de fires comercials i altres esdeveniments relacionats amb la promoció econòmica i empresarial, suposa un important factor de dinamització de l'entorn i de les empreses i sectors productius a què es dirigeix. La importància d'aquestes fires es va veure secundada amb la modificació de la Llei 3/2011, de 23 de març, de la Generalitat, de comerç de la Comunitat Valenciana, pel Decret Llei 8/2017, de 29 de desembre, del Consell, per a declarar la promoció de fires comercials com a servei d'interés general autonòmic.  
El brot de covid-19 és una greu emergència de salut pública a escala mundial, per a tota la ciutadania i les societats, ja que ha infectat a persones de tot el món i, està afectant negativament a totes les economies mundials i de la Unió Europea. L'Organització Mundial de la Salut va declarar la pandèmia internacional l'11 de març de 2020 i, com a conseqüència de l'emergència de salut pública ocasionada per la covid-19, el Govern d'Espanya va declarar fins en tres ocasions, l'estat d'alarma per a la gestió de la situació de crisi sanitària ocasionada per la covid-19 en tot el territori nacional mitjançant el Reial Decret 463/2020, de 14 de març, i les seues successives pròrrogues, que suposava la paràlisi de l'activitat pública i el tancament, entre altres, de les activitats de les institucions firals i els espectacles públics, ateses les restriccions decretades en la concentració de persones i limitacions d'aforaments en espais tancats.  
Tot i les mesures adoptades tant pel Govern de l'Estat, com per les diferents comunitats autònomes per a la contenció del virus, no van ser suficients per a frenar-ne l'expansió, i la situació de la pandèmia va obligar a adoptar noves mesures i intensificar les existents i a la declaració d'un nou estat d'alarma amb el Reial decret 926/2020, de 25 d'octubre, pel qual es declarava l'estat d'alarma per a contindre la propagació d'infeccions causades pel SARS-CoV-2 i el Reial decret 956/2020, de 3 de novembre, que prorrogava aquest estat d'alarma fins al dia 9 de maig de 2021.  
Les principals mesures restrictives imposades tant a Espanya, com a la resta de països europeus, van consistir en la limitació del moviment de les persones en espais públics durant determinats períodes del dia, restriccions a l'entrada i eixida de persones en determinats territoris (comunitats autònomes, províncies o municipis), mesures de distanciament social i les limitacions en els aforaments tant en espais públics com privats.  
L'enduriment de les mesures per a lluitar contra la pandèmia en l'últim trimestre de 2020 i primer del 2021, conseqüència del significatiu increment del nombre de casos de covid-19, ha repercutit molt negativament en les activitats econòmiques, i més en un país com Espanya, amb unes característiques econòmiques particulars, atesa la seua dependència del turisme internacional, que suposen una major vulnerabilitat davant d'aquests tipus de pertorbacions.  
A la Comunitat Valenciana, aquestes mesures s'adopten en un primer moment, per Acord de 19 de juny de 2020, del Consell, sobre mesures de prevenció contra la covid-19, que assimilen a aquests efectes les fires comercials als centres i parcs comercials i exigeixen la reducció al setanta-cinc per cent de l'aforament total en aquests locals. Aquest acord ha tingut diverses adaptacions a través de diferents resolucions de la consellera de Sanitat Universal i Salut Pública.  
La Resolució de 6 de novembre de 2020, de la consellera de Sanitat Universal i Salut Pública, per la qual s'acorden mesures addicionals extraordinàries en la Comunitat Valenciana, com a conseqüència de la situació de crisi sanitària ocasionada per la covid-19, recomana la realització telemàtica de congressos, trobades, reunions de negocis, conferències i esdeveniments. A més, la celebració de congressos, trobades, reunions de negoci, conferències i esdeveniments, que s'organitzen de manera presencial, promoguts per qualssevol entitats de naturalesa pública o privada, es determina que es duran a terme sense superar en cap cas el 50% de l'aforament en cadascun dels pavellons de congressos, sales de conferències o multiusos, i altres establiments i instal·lacions similars, incloent-hi les de les institucions firals de la Comunitat Valenciana. No s'autoritzen tampoc serveis d'hostaleria ni restauració en aquesta mena d'esdeveniments.  
La celebració de les fires comercials es va detindre completament amb la declaració de l'estat d'alarma i el tancament de les fronteres i la restricció en els desplaçaments a escala mundial, amb l'important perjudici econòmic que això va suposar per a la Fira Mostrari Internacional de València'Fira València i la Institució Firal Alacantina que afecta ja, després de tants mesos d'inactivitat i restriccions, a la seua viabilitat en el futur, per no poder fer front a les despeses corrents necessàries per al normal funcionament de la institució i el manteniment tant de la mateixa entitat com de la seua activitat empresarial. Aquestes restriccions de mobilitat i en els aforaments es van mantindre després de la nova declaració de l'estat d'alarma en data 25 d'octubre de 2020 i es van anar relaxant a mesura que la situació epidemiològica millorava fins a la finalització de l'estat d'alarma el 9 de maig de 2021.  
A pesar de què la situació es mantenia estable després d'aquesta data, i s'anaven adoptant mesures encaminades a tornar a la normalitat i a la recuperació dels hàbits quotidians, la situació epidemiològica en la Comunitat Valenciana a conseqüència de la crisi sanitària ocasionada per la covid-19 ha patit un canvi significatiu a partir del mes de juliol, a l'haver empitjorat la situació de la pandèmia de covid-19 en la Comunitat Valenciana, situant-la de nou en risc alt. L'evolució de la pandèmia en l'actualitat es caracteritza perquè la majoria dels nous casos identificats estan ocorrent en població jove no vacunada i també com a conseqüència de l'expansió de nous variants amb molta més transmissibilitat que les predominants anteriorment.  
  
Aquest fet ha obligat a adoptar mesures més restrictives, com ara les restriccions en horari nocturn en alguns municipis amb l'índex més alt d'incidència acumulada o les restriccions en horaris, aforaments i la limitació en el nombre de persones en reunions en espais públics i privats, per Resolució de 9 de juliol de 2021, de la consellera de Sanitat Universal i Salut Pública, per la qual s'acorden mesures en matèria de salut pública en l'àmbit de la Comunitat Valenciana a conseqüència de la situació de crisi sanitària ocasionada per la covid-19, per al període entre el 10 de juliol de 2021 i el 25 de juliol de 2021.  
  
Aquesta Resolució preveu mesures relatives a pavellons de congressos, sales de conferències o multiús i altres establiments i instal·lacions similars, incloent-hi les instal·lacions firals, i recomana la realització telemàtica de tota mena de congressos, trobades, reunions de negoci i conferències. La celebració d'aquests esdeveniments que s'organitzen de manera presencial es durà a terme sense superar, en cap cas, el 75% de l'aforament en cadascun dels pavellons de congressos, sales de conferències o multiús, i altres establiments i instal·lacions similars, incloent-hi les de les institucions firals de la Comunitat Valenciana i no s'autoritzen serveis d'hostaleria ni restauració en aquesta mena d'esdeveniments, llevat que es dispose d'un espai específic i diferenciat, que quedarà subjecte a les mesures establides per als establiments d'hostaleria i restauració.  
Atés que la situació de la pandèmia de covid-19 a la Comunitat Valenciana contínua en franca expansió, el ritme de creixement és molt elevat i la velocitat de canvi en l'evolució de la pandèmia, continua sent molt alta, la Resolució de 22 de juliol de 2021, de la consellera de Sanitat Universal i Salut Pública, per la qual s'acorden mesures en matèria de salut pública en l'àmbit de la Comunitat Valenciana, a conseqüència de la situació de crisi sanitària ocasionada per la covid-19, per al període entre el 26 de juliol de 2021 i el 16 d'agost de 2021, manté les mesures restrictives, incrementant els municipis on es restringeix la mobilitat horari nocturn.  
Per sengles Resolucions de 14 d'agost de 2021, de la consellera de Sanitat Universal i Salut Pública, s'acorden mesures tant preventives com de control, la primera per la qual es publica la Resolució de 10 d'agost de 2021, de la consellera de Sanitat Universal i Salut Pública, una vegada autoritzada pel Tribunal Superior de Justícia de la Comunitat Valenciana, i que afecta la circulació de persones i a la permanència de grups de persones en espais privats i públics en determinats municipis de la Comunitat Valenciana, i la segona, per la qual s'acorden mesures en matèria de salut pública en l'àmbit de la Comunitat Valenciana, a conseqüència de la situació de crisi sanitària ocasionada per la covid-19, totes dues per al període entre el 17 d'agost de 2021 i el 6 de setembre de 2021.  
Tota aquesta situació ha suposat un greu perjudici tant per a la Fira Mostrari Internacional de València'Fira València com per a la Institució Firal Alacantina amb l'obligada cancel·lació de les fires programades i altres esdeveniments prevists a celebrar en les seues instal·lacions per entitats públiques i privades, no només durant la vigència dels estats d'alarma decretats en el mes de març i octubre, sinó al llarg de tot l'any 2020 i el primer semestre del 2021. L'obligació de mantindre la distància social, les limitacions d'aforament exigides, les mesures de seguretat i higiene necessàries, les restriccions a la lliure circulació de persones tant dins del territori nacional com internacional amb l'obligació de realitzar quarantena en arribar a un país diferent del de residència o acreditar la pauta completa de vacunació o proves diagnòstiques negatives, encara plantegen un escenari amb moltes incerteses per a l'organització i realització de determinats esdeveniments que suposen concentració de públic.  
Aquesta situació ha suposat una significativa disminució d'ingressos tant en les dates del tancament obligatori l'any 2020, que ha provocat pèrdues que es venen arrossegant, com en aquest any 2021, fins a poder recuperar la completa normalitat.  
Mitjançant sengles decrets d'ajudes, Decret 149/2020, de 2 d'octubre, d'aprovació de les bases reguladores per a la concessió directa d'una subvenció per al manteniment de l'estructura de personal i despeses de funcionament de la Institució Firal Alacantina (IFA) com a conseqüència de la covid- 19 i Decret 212/2020, de 18 de desembre, del Consell, d'aprovació de bases reguladores i concessió d'una subvenció directa a la Fira Mostrari Internacional de València'Fira València, per la covid-19, ambdues institucions firals ja van rebre una subvenció directa per import de 800.000,00 euros cadascuna d'elles. Tanmateix, la situació no ha millorat en el primer semestre de 2021 i, la crisi econòmica continua amenaçant la viabilitat i supervivència d'aquestes entitats.  
  
Tot i les mesures ja adoptades pel Consell, la situació de la pandèmia obliga a adoptar-ne de noves i reforçar i intensificar les existents, per a una acció decidida que afronte la gravetat de la situació amb màximes garanties i la protecció de la salut i seguretat de la ciutadania.  
  
La pandèmia de covid-19 pot suposar que es produïsca una greu recessió que afecte a tota l'economia de la UE, i especialment a les empreses, l'ocupació i les famílies. Es necessita el suport públic per a garantir la disponibilitat de suficient liquiditat en els mercats, contrarestar els perjuís ocasionats a les empreses i preservar la continuïtat de l'activitat econòmica durant i després del brot de covid-19. L'impacte que està tenint aquesta situació d'excepcionalitat obliga al fet que les administracions públiques, en l'àmbit de les seues competències, adopten amb la màxima celeritat aquelles mesures tendents a pal·liar els efectes que està patint la nostra societat. La ràpida paràlisi de l'activitat que està afectant amplis sectors de la nostra economia fa necessària l'adopció de mesures que atenuen els efectes de la brusca disminució d'ingressos d'aquells subjectes econòmics més vulnerables.  
  
Les restriccions imposades a la celebració de fires i esdeveniments multitudinaris fan inviable la recuperació de l'activitat empresarial i la xifra de negocis anterior a la crisi de la covid-19 i l'obtenció dels recursos necessaris per al manteniment de la Fira Mostrari Internacional de València'Fira València i de la Institució Firal Alacantina. Aquest decret tracta de pal·liar els efectes negatius d'aquesta crisi sanitària i econòmica, i garantir la supervivència de les dues institucions firals, davant d'aquesta situació tan desfavorable i que era impossible de previndre, només uns mesos abans del brot de la covid-19 i de la ràpida propagació de la malaltia.  
Davant d'aquesta crisi econòmica mundial, la Comissió Europea ha indicat que una resposta econòmica coordinada de les institucions de la Unió i els estats membres és essencial per a mitigar aquestes repercussions negatives en les seues economies.  
Per això, el 19 de març de 2020, la Comissió Europea va aprovar el Marc Temporal Comunitari (MTC) relatiu a les mesures d'ajuda estatal destinades a recolzar l'economia en l'actual context econòmic, a través del qual ha exposat les condicions de compatibilitat que aplicarà, en principi, a les ajudes concedides pels estats membres en virtut de l'article 107.3.b TFUE. El 3 d'abril de 2020, la Comissió adopta una primera modificació per a autoritzar les ajudes destinades a accelerar la investigació, els assajos i la producció de productes relacionats amb el coronavirus, a fi de protegir l'ocupació i continuar donant suport a l'economia durant aquesta crisi. El 8 de maig de 2020, s'adopta una segona modificació per a facilitar encara més l'accés al capital i la liquiditat a les empreses afectades per la crisi. El 29 de juny de 2020 s'adopta una tercera modificació per a donar més suport a les microempreses, xicotetes empreses i empreses emergents, així com per a incentivar la inversió privada.  
El 13 d'octubre de 2020 es produeix una quarta modificació del Marc Temporal relativa a les mesures d'ajuda estatal destinades a donar suport a l'economia en el context de l'actual brot de covid-19, introduint la possibilitat de subvencionar els costos fixos de les empreses que han patit la suspensió o reducció de la seua activitat empresària. En data 28 de gener de 2021 s'ha produït una cinquena modificació del Marc Temporal relatiu a les mesures d'ajuda estatal destinades a recolzar l'economia en el context de l'actual brot de covid-19 i modificació de l'annex de la comunicació de la Comissió als estats membres sobre l'aplicació dels articles 107 i 108 del Tractat de Funcionament de la Unió Europea a l'assegurança de crèdit a l'exportació a curt termini.  
  
Com a conseqüència de la covid-19 moltes empreses s'enfronten temporalment a una menor activitat empresarial que no els permet cobrir part dels seus costos fixos. S'espera que aquesta activitat es puga recuperar en els pròxims mesos, però mentrestant han de fer front a les despeses necessàries que garantisquen la seua supervivència i viabilitat. En la quarta modificació del MTC, la Comissió considera que donar suport a aquestes empreses, contribuint a una part dels seus costos fixos de forma temporal, pot ser una forma eficaç de salvar la bretxa, evitant així el deteriorament del seu capital, mantenint l'activitat i proporcionant-los una base sòlida per a la seua recuperació.  
De conformitat amb aquesta quarta modificació, la Comissió considera que els estats membres poden valorar la possibilitat de contribuir als costos fixos no coberts d'aquelles empreses per a les quals el brot de covid-19 haguera suposat la suspensió o reducció de la seua activitat empresarial. Aquestes ajudes estan justificades i es poden declarar compatibles amb el mercat interior en virtut de l'article 107.3.b TFUE durant un període de temps limitat, per a fer front als efectes negatius més generals de la pertorbació econòmica causada pel brot de covid-19, sempre que reunisquen els requisits determinats en aquesta modificació.  
  
Tanmateix, les categories contemplades en el MTC no són d'aplicació directa per les administracions de les comunitats autònomes, per la qual cosa els centres gestors d'ajudes s'han d'acollir al Marc Nacional Temporal (MNT1) o a les seues posteriors modificacions, notificats pel Govern d'Espanya i aprovats per la Comissió Europea mitjançant les Decisions de compatibilitat SA.56909 (2020/N) - Espanya, de 2 d'abril, Decisió de compatibilitat SA.57450 (2020/N) - Espanya, de 24 d'abril, SA. 58662 (2020/N) - Espanya, de 22 d'octubre, SA. 59601 (2020/N) - Espanya, d'11 de desembre, SA. 59454 (2021/N - Espanya), de 19 de febrer de 2021, SA. 61972 (2021/N) - Espanya, de 23 de març de 2021 i SA. 62677 (2021/N) - Espanya, de 18 de maig de 2021.  
  
Així mateix, també es va aprovar per la Comissió un segon Marc Temporal Nacional per a les ajudes estatals relacionades amb la contenció del brot de covid-19, per la SA. 57998 (2020/N), prorrogat per la SA.60181 (2020/N) - Espanya i modificat per la SA.61609 (2021/N) - Espanya, de 23 de març de 2021.  
El Marc Nacional Temporal permet a les autoritats espanyoles (tant en l'àmbit nacional, com regional o local), aportar liquiditat a autònoms, pimes i grans empreses, mitjançant subvencions directes, bestretes reembossables, avantatges fiscals i facilitats de pagament, garanties per a préstecs i tipus d'interés bonificats, tant per a cobrir necessitats de capital circulant com d'inversió durant un període de temps limitat. La modificació recollida en la SA. 59954 autoritza a finançar les ajudes destinades a cobrir els costos fixos no coberts per l'activitat a causa de la pandèmia de covid-19.  
Les ajudes recollides en aquest decret s'enquadren en aquest Marc Temporal relatiu a les mesures d'ajuda destinades a recolzar l'economia en el context de l'actual brot de covid-19, que té com a objectiu mitigar els efectes negatius provocats per la pandèmia en l'economia espanyola.  
  
De conformitat amb l'article 107, apartat 3, lletra b) TFUE, la Comissió pot declarar compatibles amb el mercat interior les ajudes destinades a «posar remei a una greu pertorbació en l'economia d'un Estat membre». La situació actual permet concloure que efectivament es tracta d'una pertorbació que afecta la totalitat d'un estat membre i no sols a l'economia d'una de les regions o parts del seu territori.  
  
Atés que el brot de covid-19 afecta a tots els estats membres i que les mesures de contenció adoptades per aquests afecten les empreses, la Comissió considera que les ajudes estatals estan justificades i poden declarar-se compatibles amb el mercat interior en virtut de l'article 107, apartat 3.b) TFUE, durant un període de temps limitat, per posar remei a l'escassetat de liquiditat a la qual s'enfronten les empreses i garantir que les pertorbacions ocasionades pel brot de covid-19 no soscaven la seua viabilitat, especialment la de les pimes.  
La Comissió considera aquestes ajudes d'estat compatibles amb el mercat interior sempre que reunisquen les següents característiques:  
- L'ajuda es concedirà a més tardar el 31 de desembre de 2021 i podrà cobrir els costos fixos suportats durant el període comprés entre l'1 de març de 2020 i el 31 de desembre de 2021, inclosos aquells costos en què s'incórrega en una part del dit període (període elegible).  
  
- L'ajuda es concedirà a empreses que hagen patit una disminució del volum de negocis durant el període subvencionable d'almenys el 30% en comparació al mateix període de 2019, amb independència de què el període elegible siga en 2020 o en 2021.  
- Els costos fixos no coberts són els costos fixos suportats per les empreses durant el període elegible que no estén coberts per la contribució als beneficis (és a dir, els ingressos menys els costos variables), durant el mateix període i que no estiguen coberts per altres recursos, com ara assegurances, mesures d'ajuda temporal cobertes pel Marc Temporal o ajuda d'altres fonts. Les pèrdues de les empreses en els seus comptes de pèrdues i guanys durant el període subvencionable, es consideraran costos fixos no coberts.  
- La intensitat de l'ajuda no superarà el 70% dels costos fixos no coberts, excepte en el cas de les microempreses i xicotetes empreses, en el sentit de l'annex I del Reglament General d'Exempció per Categories, en les quals podrà arribar fins al 90% dels costos fixos no coberts.  
  
- Les ajudes s'atorgaran conforme a un règim amb pressupost estimat.  
- L'ajuda podrà concedir-se sobre pèrdues previstes, mentre que l'import final es determinarà sobre la base de comptes auditats o, per a empreses no requerides per a mostrar comptes auditats, sobre la base de comptes fiscals. Tot pagament que supere l'import final de l'ajuda serà recuperat.  
- L'import global de l'ajuda no serà superior a 10 milions d'euros per empresa i podrà concedir-se en forma de subvencions directes, bestretes reembossables, avantatges fiscals i facilitats de pagament, garanties per a préstecs i tipus d'interés bonificats. Totes les xifres utilitzades constitueixen imports bruts, és a dir, abans d'impostos i altres retencions.  
- L'ajuda concedida no podrà acumular-se amb altres ajudes per als mateixos costos subvencionables.  
- L'ajuda no es podrà concedir a empreses que ja estaven en crisi, d'acord amb el que disposa el Reglament General d'Exempció per Categories, a data 31 de desembre de 2019.  
La Comissió considera que aquesta mesura és necessària, apropiada i proporcionada per a remeiar una seria pertorbació en l'economia d'un estat membre, sempre que es complisquen les condicions establides pel Marc Temporal.  
En aquest context, el procediment més adequat per a reforçar econòmicament a la Fira Mostrari Internacional de València'Fira València i a la Institució Firal Alacantina i dotar-les dels recursos econòmics suficients per a fer front a la paràlisi de l'activitat econòmica i a les despeses necessàries per a poder continuar amb la seua activitat econòmica i empresarial és la concessió directa de subvencions, segons allò que s'assenyala en l'article 168.1.C de la Llei 1/2015, de 6 de febrer, de la Generalitat, d'hisenda, del sector públic instrumental i de subvencions, que estableix que, amb caràcter excepcional, podran atorgar-se subvencions mitjançant concessió directa en aquells casos en què s'acrediten raons d'interés públic, social o econòmic o humanitari o altres degudament justificades que dificulten la seua convocatòria pública.  
  
Per tot el que s'ha exposat, en virtut de l'article 28.c) de la Llei 5/1983, de 30 de desembre, de la Generalitat, del Consell, a proposta del conseller d'Economia Sostenible, Sectors Productius, Comerç i Treball prèvia deliberació del Consell en la reunió de 3 de desembre de 2021,  
  
  
DECRETE  
  
Article 1. Objecte i àmbit  
1. Aquest decret té com a objecte regular la concessió directa d'una subvenció, de caràcter excepcional i per raons d'interés públic, econòmic i social a la Fira Mostrari Internacional de València'Fira València i a la Institució Firal Alacantina (IFA), per a finançar els costos fixos no coberts per l'activitat a causa de la pandèmia de covid-19.  
  
  
Article 2. Raons d'interés públic que concorren en la seua concessió i impossibilitat de la seua convocatòria pública  
El caràcter singular d'aquesta subvenció deriva de la naturalesa excepcional, única i imprevisible dels esdeveniments que la motiven, com és la declaració d'una pandèmia a escala mundial, l'emergència de salut pública i les tres declaracions de l'estat d'alarma pel Govern de l'Estat en tot el territori nacional, amb el consegüent impacte i pertorbació en l'economia, conseqüència de la implementació de les mesures de contenció de la covid-19.  
  
Article 3. Entitats beneficiàries  
Són entitats beneficiàries d'aquestes ajudes:  
- La Fira Mostrari Internacional de València'Fira València, amb NIF E2743889M.  
- La Institució Firal Alacantina, amb NIF A41811405.  
  
Article 4. Règim jurídic aplicable i compatibilitat amb la política de la competència de la UE  
Aquesta subvenció es concedeix de manera directa, en aplicació dels articles 22.2.c i 28, apartats 2 i 3 de la Llei 38/2003, de 17 de novembre, general de subvencions i l'article 168.1.C de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, per concórrer raons d'interés públic, econòmic i social.  
Com a subvenció pública es regirà per la Llei 38/2003, de 17 de novembre, general de subvencions, el Reial Decret 887/2006, de 21 de juliol, pel qual s'aprova el seu reglament, i altra normativa concordant, i per la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
Aquesta ajuda es considera compatible amb el mercat interior, de conformitat amb l'article 107.3.b TFUE, per tractar-se d'ajudes destinades a posar remei a una greu pertorbació en l'economia d'un Estat membre i els perjudicis significatius sofrits per les empreses afectades, que poden fins i tot amenaçar la seua viabilitat, com a conseqüència del brot de covid-19. Així, aquesta ajuda s'enquadra dins del Marc Temporal Comunitari relatiu a les mesures d'ajuda destinades a recolzar l'economia en el context de l'actual brot de covid-19 i, concretament s'acullen al Marc Nacional Temporal (MNT1), Marc Nacional Temporal relatiu a les mesures d'ajuda a empreses i autònoms consistents en subvencions directes, bestretes reembossables, avantatges fiscals, garanties per a préstecs i bonificacions de tipus d'interés en préstecs destinats a recolzar l'economia en el context de l'actual brot de covid-19 i les seues posteriors modificacions. Aquests règims d'ajudes han sigut notificats pel Govern d'Espanya i aprovats per la Comissió Europea mitjançant les Decisions de compatibilitat SA.56794 (2020/N)-Espanya, de 2 d'abril, Decisió de compatibilitat SA.57281 (2020/N) - Espanya, de 24 d'abril, SA. 58571 (2020/N)-Espanya, de 22 d'octubre, SA. 59686 (2020/N)-Espanya, d'11 de desembre, SA. 59287 (2021/N)-Espanya, de 19 de febrer de 2021, SA. 61279 (2021/N)-Espanya, de 23 de març de 2021 i SA. 62593 (2021/N)-Espanya, de 18 de maig de 2021. En concret aquesta ajuda es regirà per les modificacions incloses en la regulació de la SA. 59751.  
  
Article 5. Finançament de l'actuació  
1. L'import global màxim estimat de les ajudes ascendirà a 8.100.000,00 euros, amb càrrec a les línies habilitades a l'efecte dins del programa pressupostari 761.10 «Ordenació i promoció comercial i artesana», que es distribuirà de la següent manera:  
- Fira Mostrari Internacional de València-Fira València, un import global màxim estimat de 7.800.000,00 euros.  
- Institució Firal Alacantina (IFA), un import global màxim estimat de 300.000,00 euros.  
2. La intensitat de les ajudes no superarà el 70% de les actuacions subvencionables en el cas de la Fira Mostrari Internacional de València-Fira València i del 90% en el cas de la Institució Firal Alacantina (IFA).  
3. Per a donar cobertura a les obligacions econòmiques derivades d'aquest decret es tramitaran, d'acord amb el que disposa l'article 168.1.C de la Llei 1/2015, els corresponents expedients de modificació pressupostària.  
  
Article 6. Procediment de concessió  
1. Prèviament a la concessió de la subvenció, cada entitat beneficiària ha presentat davant de la Direcció General de Comerç, Artesania i Consum la documentació justificativa del compliment dels requisits per a la concessió d'aquesta ajuda i ha sigut comprovada pel centre gestor la següent documentació:  
- Memòria acreditativa de la disminució del volum de negocis durant el període subvencionable, superior al 30% en comparació al mateix període de 2019.  
- Declaració responsable relativa a qualsevol altra ajuda pública que haja obtingut o sol·licitat per a les mateixes despeses subvencionables, o qualssevol altres «ajudes temporals» relatives a les mateixes despeses subvencionables en aplicació del règim del Marc Nacional Temporal o en aplicació de les Comunicacions de la Comissió Marc Temporal relatiu a les mesures d'ajuda estatal destinades a recolzar l'economia en el context de l'actual brot de covid-19.  
- Declaració responsable de què l'empresa no es trobava en crisi (en el sentit contemplat en el Reglament de la Comissió (EU) 651/2014, de 17 de juny de 2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat Reglament de la Comissió (EU) 702/2014 i Reglament de la Comissió (EU) 1388/2014), a data 31 de desembre de 2019.  
  
2. L'entitat beneficiària haurà de manifestar, en el termini màxim de deu dies hàbils comptadors des de l'endemà de la publicació en el DOGV d'aquest decret, en la seu electrònica de la Generalitat, dirigida a la Direcció General de Comerç, Artesania i Consum, la seua conformitat amb la concessió i aquestes bases reguladores, acompanyada de la següent documentació:  
- Memòria en què es detalle el pressupost previst de les despeses subvencionables corresponents als costos fixos de l'empresa, amb indicació de les actuacions realitzades o a realitzar, al llarg del període subvencionable, i els objectius que es pretenen aconseguir amb aquesta ajuda.  
- Certificats acreditatius d'estar al corrent en les seues obligacions tributàries i de Seguretat Social, de conformitat amb el que estableix l'article 13 de la Llei 38/2003, de 17 de novembre, general de subvencions, o autorització per a la seua obtenció de forma telemàtica per aquesta Conselleria.  
- Declaració responsable que acredite que no és deutora per resolució de procedència de reintegrament, de conformitat amb el que disposen l'article 34.5 de la Llei 38/2003, de 17 de novembre, general de subvencions i en l'article 171.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
- Declaració responsable de no estar incursa en les prohibicions per a obtindre la condició de beneficiària establides en els apartats 2 i 3 de l'article 13 de la Llei 38/2003.  
- Declaració responsable sobre el compliment de la normativa sobre integració laboral de les persones amb discapacitat, o si és el cas, acreditació d'estar exempta.  
- Model de domiciliació bancària.  
3. Correspon la tramitació i la gestió de la subvenció regulada en aquest decret a la Direcció General de Comerç, Artesania i Consum.  
  
  
Article 7. Despeses subvencionables  
Es podran finançar els costos fixos no coberts suportats per les beneficiàries dins del període comprés entre l'1 de març de 2020 i fins al 31 de desembre de 2021, inclosos aquells costos en què s'incórrega en una part de dit període (període elegible).  
Podran ser atesos a càrrec d'aquesta ajuda, els costos no coberts suportats per les empreses durant el període subvencionable, que no estiguen coberts per la contribució als beneficis (és a dir, els ingressos menys els costos variables) durant el mateix període i que no estiguen coberts per altres recursos, com ara assegurances, mesures d'ajuda temporal cobertes pel Marc Temporal o el suport d'altres fonts. Les pèrdues de les empreses en els seus comptes de pèrdues i guanys durant el període subvencionable, es consideraran costos fixos no coberts.  
  
Així mateix, la despesa derivada de la revisió del compte justificatiu tindrà la consideració de despesa subvencionable.  
  
Article 8. Justificació de la subvenció  
1. La justificació de l'ajuda es podrà presentar fins al 31 de gener de 2022.  
2. La justificació del compliment de les condicions imposades i de la consecució dels objectius previstos, es realitzarà per mitjà de la presentació d'un compte justificatiu subscrit per cada una de les beneficiàries de les ajudes, la Fira Mostrari Internacional de València-Fira València i la Institució Firal alacantina (IFA), que contindrà la documentació que a continuació s'esmenta, acompanyada de l'informe d'una persona auditora de comptes inscrita com a exercent en el Registre Oficial d'Auditors de Comptes dependents de l'Institut de Comptabilitat i Auditoria de Comptes.  
- Una memòria d'actuació justificativa del compliment de les condicions imposades en la concessió de la subvenció, amb indicació de les activitats realitzades i els resultats obtinguts, que incloga una referència a l'estructura i organització del personal inclòs en la justificació de l'ajuda, i les funcions que desenvolupen.  
- Una memòria econòmica abreviada justificativa dels costos fixos subvencionables, que contindrà la relació detallada de les despeses realitzades, amb identificació de l'empresa creditora i del document, el seu import (indicant l'import total IVA exclòs, l'import imputat a la subvenció IVA exclòs, l'IVA corresponent a la quantitat imputada a la subvenció, i la suma total de l'import imputat més IVA), data d'emissió i, si és el cas, data de pagament.  
- Certificats acreditatius d'estar al corrent en les seues obligacions tributàries i de Seguretat Social, de conformitat amb el que estableix l'article 13 de la Llei 38/2003, de 17 de novembre, general de subvencions, o autorització per a la seua obtenció de forma telemàtica.  
- Declaració responsable que acredite que no és deutora per resolució de procedència de reintegrament, de conformitat amb el que disposen l'article 34.5 de la Llei 38/2003, de 17 de novembre, general de subvencions i en l'article 171.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
- Declaració responsable relativa a qualsevol altra ajuda pública que haja obtingut o sol·licitat per a les mateixes despeses subvencionables, o qualssevol altres «ajudes temporals» relatives a les mateixes despeses subvencionables en aplicació del règim del Marc Nacional Temporal o en aplicació de les Comunicacions de la Comissió Marc Temporal relatiu a les mesures d'ajuda estatal destinades a recolzar l'economia en el context de l'actual brot de covid-19.  
- Quan les activitats hagen sigut finançades, a més de ser-ho per la subvenció, amb fons propis o altres subvencions o recursos, haurà d'acreditar-se en la justificació l'import, procedència i aplicació de tals fons a les activitats subvencionades.  
L'entitat beneficiària haurà de posar a disposició de l'auditoria tots els llibres, registres i documents que li siguen sol·licitats per a efectuar la revisió, així com a conservar-los a fi de les actuacions de comprovació i control previstes en la legislació vigent. Si és el cas, haurà de confeccionar i facilitar-li, a més de les declaracions ja mencionades, una declaració que continga una relació detallada d'altres subvencions, ajudes, ingressos o recursos que hagen finançat l'activitat subvencionada, amb indicació del seu import, procedència i aplicació.  
  
  
Article 9. Compatibilitat amb altres subvencions i regles d'acumulació  
  
Aquesta ajuda seguirà les regles d'acumulació previstes en la Decisió de compatibilitat SA. 59648 (2021/N), aprovada per la Comissió Europea en data 19 de febrer de 2021.  
Amb caràcter general totes les ajudes contemplades en aquestes decisions podran acumular-se entre si, sempre que es respecten els imports màxims i els llindars d'intensitat màxima establits per a cada tipus d'ajuda en les decisions aprovades per la Comissió i en les Comunicacions de la Comissió sobre el Marc Temporal relatiu a les mesures d'ajuda estatal destinades a recolzar l'economia en el context de l'actual brot de covid-19. Es podrà acumular amb les ajudes exemptes en virtut del Reglament (UE) núm. 651/2014 de la Comissió, de 17 de juny de 2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat, sempre que les regles d'acumulació previstes en aquest últim Reglament siguen respectades.  
Aquesta ajuda no podrà acumular-se amb altres ajudes per a finançar els mateixos costos elegibles, ni superar l'import màxim establert com a subvenció en la SA. 59539 (2021/N)-Espanya.  
Aquesta subvenció podrà acumular-se amb les ajudes de minimis relatives als mateixos costos subvencionables, sempre que es respecten les regles d'acumulació previstes en els reglaments de minimis.  
L'entitat beneficiària comunicarà, en qualsevol moment de la vigència de l'ajuda, i en tot cas junt amb la justificació de l'actuació subvencionada, altres ajudes públiques o privades que haguera obtingut o sol·licitat per a la mateixa finalitat i objecte.  
  
Article 10. Informe d'auditoria  
L'informe d'auditoria, subscrit per auditor independent, verificarà els imports establits en la memòria econòmica justificativa dels costos subvencionables.  
En aquells casos en què la beneficiària estiga obligada a auditar els seus comptes anuals per una persona auditora sotmesa a la Llei 19/1988, de 12 de juliol, d'auditoria de comptes, la revisió del compte justificatiu es durà a terme per la mateixa auditora. En el cas que la beneficiària no estiga obligada a auditar els seus comptes anuals, la designació de la persona auditora de comptes serà realitzada per aquesta.  
  
Article 11. Comprovació i pagament de la subvenció  
1. El pagament de les ajudes es realitzarà mitjançant transferència al compte bancari indicat per les beneficiàries. L'import de l'ajuda es lliurarà d'una sola vegada, prèvia justificació del compliment dels requisits establits en l'article 6 d'aquest decret.  
2. L'abonament de la subvenció es realitzarà en un pagament únic, amb caràcter anticipat, exonerant a la beneficiària de l'obligació de prestar aval o garantia, atés l'objecte i la naturalesa extraordinària de les subvencions, de conformitat amb el primer punt de la disposició addicional tercera del Decret llei 6/2021, d'1 d'abril, del Consell, de mesures urgents en matèria de gestió economicoadministrativa per a l'execució d'actuacions finançades per instruments europeus per a recolzar la recuperació de la crisi conseqüència de la covid-19.  
  
3. En el cas que l'import justificat fora inferior a la subvenció prevista en aquestes bases, o es produïra la concurrència d'altres ajudes que pogueren superar el cost de les actuacions, l'ajuda es minorarà en la quantia corresponent, i la beneficiària, si és el cas, haurà de reintegrar les quantitats corresponents i els interessos de demora des del moment del pagament de la subvenció.  
  
Article 12. Obligacions de la beneficiària  
1. Complir amb el que disposa l'article 3.2 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, indicant almenys l'entitat pública concedent, l'import rebut i el programa, inversió o activitat subvencionada.  
2. Facilitar totes les dades i la informació, en qüestions relacionades amb les subvencions concedides que li siguen requerides.  
3. Sotmetre's a les actuacions de comprovació, seguiment i inspecció que la Direcció General de Comerç, Artesania i Consum considere necessàries, així com al control financer previst en els articles 113 i següents de la Llei 1/2015 i en els articles 44 i següents de la Llei 38/2003, així com les que puguen dur a terme la Generalitat i altres òrgans de control.  
  
Article 13. Pla de control  
1. Es durà a terme el control de la realització de les actuacions subvencionades mitjançant la comprovació i el control material de la documentació administrativa i justificativa de l'import concedit i de la resta de documentació aportada. El control administratiu es realitzarà sobre el 100% del total del pagament que es propose.  
2. L'òrgan concedent podrà realitzar visites d'inspecció i sol·licitar tota la documentació i informació que considere necessària tant per a l'avaluació de l'actuació com per a verificar l'adequació a la finalitat de la despesa efectuada.  
  
Article 14. Reintegrament de la subvenció i règim sancionador  
1. Sense perjudici del que preveu l'article 11, s'exigirà el reintegrament de les quantitats percebudes i l'exigència de l'interés de demora corresponent quan concórreguen les causes legalment establides en els articles 36 i 37 de la Llei general de subvencions, de 17 de novembre, i en l'article 172 de la Llei 1/2015, de 6 de febrer, d'hisenda pública, del sector públic instrumental i de subvencions.  
2. El règim sancionador serà aplicat per la comissió d'infraccions administratives previstes en la normativa bàsica estatal a aquells subjectes que siguen responsables d'aquestes i estarà regit pel que disposa el capítol IV, del títol X de la LHPS.  
3. Serà procedent la pèrdua del dret de cobrament de la subvenció i de reintegrament d'aquesta, la comprovació que la subvenció siga destinada a la realització d'una activitat o al compliment d'una finalitat prohibida en el títol VI de la Llei 14/2017, de 10 de novembre, de la Generalitat, de memòria democràtica i per a la convivència de la Comunitat Valenciana.  
  
Article 15. Tractament de dades de caràcter personal  
La participació en aquesta convocatòria comportarà el tractament de les dades de caràcter personal, facilitades per l'entitat, per part de la Conselleria d'Economia Sostenible, Sectors Productius, Comerç i Treball. Així mateix s'identifiquen els punts següents:  
1. Identitat del responsable del tractament: la Conselleria d'Economia Sostenible, Sectors Productius, Comerç i Treball.  
2. Finalitat del tractament i tractament/s afectat/s: atendre la sol·licitud presentada conforme al que s'estableix en la convocatòria, en les bases reguladores, en la Llei 38/2003, de 17 de novembre, General de Subvencions i en la seua normativa de desenvolupament i supletòriament en la Llei 39/2015, d'1 d'octubre, del procediment administratiu comú de les administracions públiques (vegeu Registre de les Activitats del Tractament).  
3. Origen de les dades.  
Les dades personals recollides procedeixen de les sol·licituds presentades per la persona interessada o el seu representant.  
4. Registre d'Activitats de Tractament.  
http://www.indi.gva.es/documents/985048374/494697053/RATGEN004\_va.pdf  
5. Drets de les persones sol·licitants.  
a) Drets de les persones interessades.  
Les persones interessades tenen dret a sol·licitar l'accés a les seues dades personals, la rectificació o supressió d'aquestes, la limitació del seu tractament o a oposar-se a aquest. Per a exercitar els drets haurà de presentar un escrit davant la Sotssecretaria de la Conselleria d'Economia Sostenible, Sectors Productius, Comerç i Treball. Haurà d'especificar quin d'aquests drets sol·licita que siga satisfet i, si no autoritza l'obtenció de dades d'identitat del sol·licitant o, si escau, del representant legal, haurà d'aportar la corresponent documentació acreditativa de la identitat i representació. També podrà exercitar els seus drets de forma telemàtica a través del següent enllaç:  
https://www.gva.es/va/proc19970  
b) Reclamació davant l'Agència Espanyola de Protecció de Dades.  
Si les persones interessades entenen que s'han vist perjudicades pel tractament de les seues dades o en l'exercici dels seus drets, poden presentar una reclamació davant l'Agència Espanyola de Protecció de Dades a través de la seu electrònica accessible a través de la pàgina web https://www.aepd.es/  
6. Delegat/ada de Protecció de Dades.  
En tot cas, les persones sol·licitants podran contactar amb el Delegat/delegada de Protecció de Dades de la Generalitat Valenciana a través de:  
Adreça electrònica: jxz@osd.ie  
Adreça postal: Passeig Albereda, 16 - 46530 València  
7. Més informació de protecció de Dades.  
https://www.gva.es/downloads/publicados/PR/texto\_informacion\_adicional\_v.pdf  
  
Article 16. Verificació de dades  
D'acord amb el que s'estableix en la disposició addicional huitena de la Llei orgànica 3/2018, de 5 de desembre de protecció de dades personals i garantia dels drets digitals, i en l'article 4 de la Llei 40/2015, d'1 d'octubre, de règim jurídic del sector públic, l'òrgan gestor podrà verificar aquelles dades manifestades per les persones interessades amb la finalitat de comprovar l'exactitud d'aquests.  
La potestat de verificació inclou verificar la identitat de la persona sol·licitant o, en el seu cas, del seu representant legal i consultar les següents dades que consten en la Base de dades nacional de subvencions (BDNS): les subvencions i ajudes que li han sigut concedides, incloses aquelles a les quals se'ls aplica la regla de minimis, i que la persona sol·licitant no està inhabilitada per a percebre subvencions.  
  
Article 17. Efectes  
Aquest decret produirà efectes a partir de l'endemà de la publicació en el Diari Oficial de la Generalitat Valenciana.  
  
  
DISPOSICIÓ FINAL  
  
Única  
S'habilita la persona titular de la Direcció General de Comerç, Artesania i Consum per a dictar les instruccions i adoptar mesures per a l'aplicació i execució d'aquest decret.  
  
Contra aquest decret, que posa fi a la via administrativa, es podrà interposar potestativament recurs de reposició davant l'òrgan que ha dictat l'acte, en el termini d'un mes des de la seua publicació en el Diari Oficial de la Generalitat Valenciana, d'acord amb el que es disposa en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de publicar-se en el Diari Oficial de la Generalitat Valenciana. Tot això, de conformitat amb el que es disposa en els articles 10, 44 i 46 de l'esmentada Llei 29/1998, de 13 de juliol, reguladora de la jurisdicció contenciosa administrativa, i sense perjudici que s'utilitze qualsevol altra via que es considere oportuna.  
  
Xixona, 3 de desembre de 2021  
  
El president de la Generalitat,  
XIMO PUIG I FERRER  
  
El conseller d'Economia Sostenible,  
Sectors Productius, Comerç i Treball,  
RAFAEL CLIMENT GONZÁLEZ